Dilectis in Christo canonicis Sancti Vincentii Matisconensis. Giraldus, presbiter et canonicus, dono vobis aliquid de rebus meis, partibus Sancti Vincentii, que sunt site in pago Matisconensi, in fine Viriacensi, vel in villa Avanaco: hoc est curtilum cum vinea et arboribus insimul tenentibus, terminatur a mane terra Sancti Petri, a medio die terra Belmontensi, a sero ad ipsum donatorem, a cercio via vicinabili; habet in longo perticas XIIII, in ambis frontibus perticas XII. Infra istas terminationes et perticationes, totum vobis dono, ita tamen ut dum vivo usum et fructum habeam, post meum decessum ad locum Sancti perveniat Vincentii, et faciant inde canonici loci quod voluerint; si (quis) contradixerit auri III uncias componat.